ראיין גוסלינג

ראיין תומאס גוסלינג (באנגלית: Ryan Thomas Gosling; נולד ב-12 בנובמבר 1980) הוא שחקן קולנוע, מוזיקאי, במאי ומפיק קולנוע קנדי. התפרסם בקרב הקהל הרחב בשנת 2004 בזכות הופעתו בסרט "היומן", ולאחר מכן בתור מורה מכור לסמים בסרט "חצי נלסון" (אנ'), עבורו היה מועמד בשנת 2007 לפרס האוסקר לשחקן הטוב ביותר, והפך למועמד השביעי בצעירותו באותה תקופה. לאחר מכן שיחק בשלל סרטים במגוון ז'אנרים, בין היתר בקומדיה הרומנטית "לארס והבחורה האמיתית", בדרמה הרומנטית "בלו ולנטיין", בקומדיה הרומנטית "טיפש, מטורף, מאוהב", בדרמה הפוליטית "משחקי שלטון", בסרט הפשע והפעולה "דרייב", בדרמה הביוגרפית "מכונת הכסף", ובסרט המוזיקלי "לה לה לנד", שעבורו זכה בפרס גלובוס הזהב לשנת 2017 וקיבל מועמדות שנייה לפרס אוסקר לשחקן הטוב ביותר. גוסלינג נולד בלונדון, אונטריו, קנדה. אביו, תומאס ריי גוסלינג, הוא איש מכירות של טחנת נייר מקומית, ואימו, דונה, היא מזכירה. שני הוריו הם קנדים צרפתים ממוצא גרמני, אנגלי, סקוטי ואירי. הוריו נוצרים מורמונים וגוסלינג אמר שהדת השפיעה על כל היבט בחייהם. הוריו התגרשו כאשר היה בן 13, והוא ואחותו הגדולה, מנדי, התגוררו עם אמם. במהלך חייו הוא התגורר בקורנוול ובברלינגטון - ערים בפרובינציה אונטריו. גוסלינג התחנך בבית הספר הציבורי גלדסטון ובבית הספר התיכון לסטר ב' פירסון. כילד, הוא צפה בסרט "דיק טרייסי" וקיבל השראה להיות שחקן. גוסלינג חווה בריונות בבית הספר היסודי, ולא היו לו חברים עד שהיה בן 14 או 15. בכיתה א', לאחר שהושפע מאוד מסרט הפעולה "משחק הדמים", הוא לקח סכיני קצבים לבית הספר וזרק אותם על ילדים בהפסקה. אירוע זה הוביל להשעייתו. גוסלינג נתפס כבעל הפרעת קשב וריכוז (ADHD), אך לא אובחן כסובל ממנה ולא נטל תרופות. אמו עזבה את עבודתה וחינכה אותו בחינוך ביתי במשך שנה. גוסלינג הופיע מול קהל מגיל צעיר, בעידודה של אחותו בהיותה פרפורמרית. הוא ואחותו שרו יחד בחתונות. גוסלינג גם הופיע עם אלביס פרי, מופע המחווה של דודו לאלביס פרסלי, והיה חבר בלהקת בלט מקומית. הוא נשר מהתיכון בגיל שבע עשרה כדי להתמקד בקריירת המשחק שלו. בשנת 1993, גוסלינג בן ה-12 השתתף באודישן פתוח במונטריאול לחידוש התכנית "מועדון מיקי מאוס" של ערוץ דיסני. הוא קיבל חוזה לשנתיים בתוכנית ובשל כך עבר להתגורר באורלנדו, פלורידה. גוסלינג השתתף בתוכנית בעונות 6–7 לצד בריטני ספירס, כריסטינה אגילרה וג'סטין טימברלייק. הוא תיאר את עבודתו בתוכנית כשנתיים הגדולות בחייו. הוא הפך לחבר קרוב של טימברלייק והם חיו יחד במשך שישה חודשים במהלך השנה השנייה של התוכנית. אמו של טימברלייק הפכה לאפוטרופוס החוקי של גוסלינג לאחר שאמו חזרה לקנדה מטעמי עבודה. לאחר מכן, היה ידוע בעיקר בשל תפקידו בתוכנית הטלוויזיה "הרקולס הצעיר" ו"נחשול גבוה". ב-2001, גילם תפקיד ראשי עטור שבחים בסרט "המאמין". פרסומו גבר ברחבי ארצות הברית בעקבות ליהוקו לסרטים כגון "לזכור את הטיטאנים", "נוסחה לרצח" ו"היומן" על פי ספרו של ניקולס ספארקס. ב-2006 הופיע גוסלינג בסרט "חצי נלסון", שם גילם מורה תיכון צעיר המכור לסמים. על תפקיד זה היה מועמד בשנת 2007 לפרס אוסקר. ב-2007, כיכב גוסלינג גם בסרטים "עדות שבורה" ו"לארס והנערה האמיתית". במרץ 2007, זכה גוסלינג בפרס ספיריט בקטגוריית שחקן השנה וב-13 בדצמבר 2007, היה מועמד לפרס גלובוס הזהב באותה קטגוריה. בשנת 2010 היה מועמד גוסלינג פעם נוספת לפרס גלובוס הזהב על תפקידו בדרמה "בלו ולנטיין". בשנת 2011 כיכב גוסלינג ב-3 סרטים מצליחים, שעל גילום הדמויות הראשיות בהן זכה לשבחים: "טיפש, מטורף, מאוהב"; בו גילם את דמותו של ג'ייקוב פאלמר; "משחקי שלטון", בו גילם את יועץ-התקשורת של המועמד לנשיאות מייק מוריס (ג'ורג' קלוני); "דרייב", בו גילם את דמות של נהג חסר-שם. על משחקו בכל הסרטים האלו, ובפרט על גילומו של הנהג המסתורי ב"דרייב", זכה גוסלינג לשבחים. ב-2015 כיכב לצדם של סטיב קארל, בראד פיט וכריסטיאן בייל בסרט "מכונת הכסף". בשנת 2016 שיחק בסרט המוזיקלי של הבמאי דמיאן שאזל, "לה לה לנד", עליו זכה בפרס גלובוס הזהב לשחקן הטוב ביותר בסרט קומי או מוזיקלי. בשנת 2017 שיחק בסרט המדע הבדיוני "בלייד ראנר 2049" לצד האריסון פורד וג'ארד לטו, סרט המשך ל"בלייד ראנר" מ-1982, גם הוא בכיכובו של פורד. בהמשך השנה שיחק בדרמה הרומנטית של הבמאי טרנס מאליק "משיר לשיר" לצד נטלי פורטמן ומייקל פסבנדר. ב-2018 גילם את דמותו של ניל ארמסטרונג, האדם הראשון שצעד על הירח, בסרט הביוגרפי "האדם הראשון", שהיה שיתוף פעולה נוסף בין גוסלינג לבמאי "לה לה לנד", דמיאן שאזל. גוסלינג גילם את דמותו של קן בסרט "ברבי", אשר יצא לאקרנים במהלך 2023, והיה מועמד בגינו לפרס אוסקר לשחקן המשנה הטוב ביותר. באפריל 2024, הנחה בפעם השלישית פרק בתוכנית "סאטרדיי נייט לייב", לאחר הפעמים הקודמות בשנים 2015 ו-2017. ב-2024 גילם את דמותו של קולט סיברס בסרט "הכפיל" גוסלינג הוא גיטריסט. היה זמר ליווי ללהקה הקנדית "soulDecision" באלבומה "No One Does it Better". גוסלינג פתח מסעדה מרוקאית יחד עם חברו שנקראת "Tagine". המסעדה נמצאת בבוורלי הילס, קליפורניה. שותף באגודת "One" המסייעת לאנשים עניים בעולם וכן להתגבר על מחלת איידס. משתתף בפעילויות לזכויות בעלי-החיים וכתב מאמר לרשת מסעדות המזון המהיר "KFC". מ-2002 עד 2003 היה גוסלינג במערכת יחסים עם השחקנית האמריקאית סנדרה בולוק. בשנים 2005–2007 יצא עם השחקנית רייצ'ל מקאדמס, ששיחקה לצידו בתפקיד רומנטי למדי בסרט "היומן". הם חזרו להיות ביחד לתקופה קצרה במהלך 2008. החל מספטמבר 2011 הוא נמצא במערכת יחסים עם השחקנית האמריקאית אווה מנדז. לבני הזוג יש שתי בנות, הבכורה, אזמראלדה אמאדה, נולדה בשנת 2014 והשנייה, אמאדה לי, נולדה ב-2016. ראיין גוסלינג, ברשת החברתית אקס (טוויטר) ראיין גוסלינג, במסד הנתונים הקולנועיים IMDb (באנגלית) ראיין גוסלינג, באתר "אידיבי", מאגר הידע העברי לקולנוע ישראלי ועולמי ראיין גוסלינג, באתר AllMovie (באנגלית) ראיין גוסלינג, באתר Rotten Tomatoes (באנגלית) ראיין גוסלינג, באתר Box Office Mojo (באנגלית) ראיין גוסלינג, באתר Metacritic (באנגלית) ראיין גוסלינג, במסד הנתונים הקולנועיים KinoPoisk (ברוסית) ראיין גוסלינג, באתר אפל מיוזיק (באנגלית) ראיין גוסלינג, באתר ספוטיפיי ראיין גוסלינג, באתר AllMusic (באנגלית) ראיין גוסלינג, באתר MusicBrainz (באנגלית) ראיין גוסלינג, באתר דיזר ראיין גוסלינג, באתר Yandex.Music (ברוסית) ראיין גוסלינג, באתר Discogs (באנגלית) ראיין גוסלינג, באתר Genius ראיין גוסלינג, באתר בילבורד (באנגלית) אבנר שביט‏, ריאן גוסלינג - קבלו את השחקן החם של הסתיו, באתר וואלה, 12 בספטמבר 2011 מיכל דבש, נער הזהב: ראיון מיוחד עם ריאן גוסלינג, באתר nrg‏, 11 באוקטובר 2011 אורון שמיר, עכבר העיר אונליין, ריאן גוסלינג: הנסיך יורש העצר של הוליווד, באתר הארץ, 4 בנובמבר 2011 דניס לים, הניו יורק טיימס, אל יווני אלים, באתר הארץ, 4 בנובמבר 2011 אמיר קמינר, ריאן גוסלינג: "גיבור 'דרייב' הוא באטמן וגם ג'וקר", באתר ynet, 5 בנובמבר 2011 נטע אלכסנדר, מי הוציאה את ריאן גוסלינג מהארון הפמיניסטי?, באתר הארץ, 30 באוגוסט 2012 נמרוד דביר, ריאן גוסלינג: "האופנובנק הוא האליל שלי", באתר ynet, 11 במאי 2013 ג'סיקה האנדלי, ‏סודות אל. איי: ריאן גוסלינג הוא ללא ספק הצ'ארמר האולטימטיבי. ריאיון, באתר "Time Out ישראל", 18 במאי 2016 עלמא אליוט הופמן, עכבר העיר אונליין, לא רק פרצוף יפה: איך הפך ריאן גוסלינג מכוכב פופ לשחקן איכותי?, באתר הארץ, 2 באוקטובר 2017 אורי קליין, האם ראיין גוסלינג הוא הג'יימס דין של ימינו?, באתר הארץ, 12 באוקטובר 2017 Todd Leopold, Surprise! Eva Mendes, Ryan Gosling have baby, CNN, ‏2014-09-17 (באנגלית) Every Kids’ Choice 2024 Winner!, Nick (באנגלית) Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)